cyanic-selkie/wikianc huggingface dataset:
რუხენი
რუხენი (Ruchen) — მთა გლარნის ალპებში, შვეიცარიაში. მდებარეობს გლარუსისა და სანქტ-გალენის კანტონების საზღვარზე. აღმართულია პიც-სარდონის მთის ჩრდილოეთით, ქედზე, რომელიც სერნფტალის ხეობას სოფელ ვაისტანენტალისგან გამოყოფს.
რესურსები ინტერნეტში
კატეგორია:ალპები კატეგორია:შვეიცარიის მთები
ელიოდორო-კამაჩოს პროვინცია
2001 წლის მონაცემებით, პროვინციის მოსახლეობა შეადგენდა 57 877 ადამიანს.
პროვინცია შედგება სამი მუნიციპალიტეტისაგან, რომლებიც თავის მხრივ კანტონებად იყოფა. დედაქალაქია პუერტო-აკოსტა.
სქოლიო
კატეგორია:ლა-პასის დეპარტამენტის პროვინციები
მიხაელ შუმახერი
მიხაელ შუმახერი (Michael Schumacher. მეტსახელები: მზის ბიჭი, წითელი დრაკონი, შუმი; დ. 3 იანვარი, 1969, ჰიურთ-ჰერმიულჰაიმი (ჩრდილოეთი რაინ-ვესტფალია), გერმანია) — ფორმულა 1-ის გერმანელი მრბოლელი, შვიდგზის საუკეთესო მსოფლიო ჩემპიონი. მიხაელ შუმახერს მოგებული აქვს 67 პოულ-პოზიცია და მსოფლიო ჩემპონატის 87 ეტაპი, ორივე მაჩვენებელი აბსოლუტური რეკორდია.
ადრეული ცხოვრება და კარიერა
მიხაელ შუმახერი დაიბადა 1969 წლის 3 იანვარს გერმანიის ქალაქ ჰიურთ-ჰერმიულჰაიმში. მამა, როლფ შუმახერი ადგილობრივი კარტინგის ტრეკის მფლობელი იყო, დედა — ელისაბედი მუშაობდა სკოლაში პედაგოგად. მრბოლელის კარიერა მიხაელისთვის კარტინგით დაიწყო, რომელიც მამამისის მიერ იყო აწყობილი. 4 წლის ასაკში პატარა მიხაელი პირველად დაჯდა კარტინგის საჭესთან, ხოლო 5 წლის ასაკში წარმატებით გამოდიოდა კარტინგით რბოლაში. მიხაელის უმცროსი ძმა რალფი ასევე გახდა ავტომრბოლელი. მოგვიანებით მიხაელი კარტინგის გარდა გატაცებული იყო აღმოსავლური ორთაბრძოლებითაც, ძიუდო და კარატე, თუმცა მისი მთავარი ოცნებად მაინც ავტორბოლას წარმოადგენდა.
ბენეტონი (1991–1995)
ასეთი სავალალო დებიუტის შემდეგ, შუმახერი „ბენეტონმა“ მიიწვია თავის გუნდში და მან შემდეგი რბოლა „ბენეტონ-ფორდ“-ში ჩაატარა. მალე მას შეარქვეს მეტსახელი „მზის ბიჭი“, მისი ღიმილისა და გამოკვეთილი ყვითელი კომბინიზონის გამო. პირველსავე წრეზე მან გაუსწრო მისსავე თანაგუნდელ და სამგზის ჩემპიონ ნელსონ პიკეს და ფინიშზე მივიდა რიგით მეხუთე. 1992 წელს მიხაელმა მოიგო მისი პირველი ავტორბოლა, რაც მისთვის მომავალში ჩვეული საქმე გახდა. 1994 წელს მიხაელ შუმახერმა მოიგო პირველი ჯგუფური ჩემპიონატი ბენეტონის გუნდისათვის, რითაც 1 ქულით გაუსწრო დეიმონ ჰილს.
ფერარი (1995–2006)
1995 წელს მიხაელ შუმახერმა დაიბრუნა თავისი ტიტული, რომლის დროსაც თავის მეტოქე დეიმონ ჰილს გადაუსწრო 33 ქულით. იმავე პერიოდში მიხაელ შუმახერი თანხმდება ფერარის კომპანიასთან თანამშრომლობას. იმ დროისათვის ფერარი უკვე 17 წლის მანძილზე ვერ იგებდა შეჯიბრებებს პირად ჩათვლაში. პირველასვე წელს მიხაელ შუმახერმა კომპანის მოუტანა სამი მოგება და მესამე ადგილი პირად ჩათვლაში. 1997 შუმახერი ახლოს იყო ტიტულთან, მაგრამ ხერესის აუტოდრომზე კურვა დრაი საქის მოსახვევში იგი ჟაკ ვილნევს დაეჯახა და დისკვალიფიცირებული იქნა რბოლიდან. მეტიც მას ჩემპიონატში ქულები გაუუქმეს. 1998 წელს ყველაფერი კარგად მიდიოდა მაგრამ სუზუკას რბოლაზე 31 წრეზე მას საბურავი დაუზიანდა და პიტ ლეინამდე ვერ მიაღწია. იმ წელს მიკა ჰაკინენი გახდა ჩემპიონი.
პრესაში მიხაელ შუმახერს ხშირად მოიხსენიებდნენ „შუმ“-ად და „წითელ ბარონად“. 1999 წელს დიდი ბრიტანეთის გრან-პრიზე ავტოსაგზაო შემთხვევისას მოიტეხა ფეხი, რამაც ხელი შეუშალა გამხდარიყო მესამეჯერ მსოფლიო ჩემპიონი. ავარიის შემდგომ შუმხერი იძულებული იყო გამოეტოვა ექვსი ავტორბოლა (მისი ბოლიდი დროებით მიკა სალომ დაიკავა). სეზონის ბოლოს მალაიზიისა და იაპონიის გრანპრის გამოჩენისას მან 1983 წლიდან პირველად ფერარის მოუპოვა კონსტრუქტორების თასი. 2000 წელს იაპონიის გრან-პრიზე მიხაელ შუმახერმა მოიპოვა მსოფლიო ჩემპიონის მისი მესამე ტიტული, რაც ფერარისათვის 21 წლიანი ლოდინის შემდეგ განხორციელდა. მან მოიგო ჩვიდმეტიდან ცხრა რბოლა, რითაც გახდა პირველი გრან-პრის ჩემპიონი სეზონის დასრულებამდე. 2001 წელს შუმახერმა მოიგო მისი მეოთხე ტიტული და მოხსნა ალენის რეკორდი. 2002 წელს მიხაელი დომინირებდა მთელი ჩემპიონატის განმავლობაში, მოიგო რა ჩიდმეტიდან თერთმეტი გრან-პრი და დაასრულა ყველა ჩემპიონატი პოდიუმზე, რითაც მოიგო მსოფლიო ჩემპიონის რიგით მეხუთე ტიტული გაუტოლდა რა ხუან მანუელ ფანხიოს რეკორდს. 2003 წელს ფანხიოს რეკორდიც მოხსნა გახდა რა მიხაელ შუმახერი მსოფლიოს ექვსგზის ჩემპიონი. 2004 წელს მოიგო რა თვრამეტიდან ცამეტი გრან-პრი, ის დასრულებამდე გახდა შვიდგზის ჩემპიონი.
2005 წელს ფერარის გუნდს ჰქონდა ჩავარდნა, რომლის დროსაც უპირატესობა რენოს გუნდმა მოიპოვა მრბოლელ ფერნანდო ალონსოს სახით. ამ ორთაბრძოლაზე მიხაელ შუმახერს ხვდა მხოლოდ მესამე ადგილი. 2006 წელს ალონსომ კვლავ გაიმარჯვა. შუმახერმა განაცხადა, რომ სეზონის დასრულებამდე დატოვებდა სპორტს, თუმცა ფერარის კომპანიაში დარჩა ექსპერტისა და მრჩეველის სახით, პარალელურად ტესტირებას უწევდა ბოლიდებს.
2008 წელს მიხაელ შუმახერი მონაწილეობდა ფილმ „ასტერიქსი ოლიმპიურ თამაშობებზე“, სადაც იგი ასპარეზობდა წითელი ეტლით.
2009 წლის 29 ივლისს მიხაელ შუმახერი დაუბრუნდა დიდ სპორტს. 2009 წლის ევროპის გრან-პრიზე მას უნდა შეეცვალა ტრავმირებული ფილიპ ი მაში. 2009 წლის 31 ივლისს მიხაელ შუმახერმა ბოლიდი გატესტა ავტოდრომზე იტალიაში, მაგრამ თებერვალში მიღებული კისრის ტრავმის გამო მას გრან-პრიში მონაწილეობაზე უარის თქმა მოუწია.
მერსედესი (2010–2012)
2009 წლის ბოლოს მან სამწლიანი კონტრაქტი გააფორმა მერსედეს-ბენცის გუნდთან. 2010 წელს შუმი კვლავ დაუბრუნდა ფორმულა ერთს. იგი მერსედესის შემადგენლობაში იყო ახალგაზრდა ნიკო როსბერგთან ერთად (ის ასევე F1-ის ყოფილი მრბოლელის კეკე როსბერგის შვილია) 2010-2012 წლებში შუმახერმა ერთი პოულ პოზიცია დაისაკუთრა მონაკოში და ერთი პოდიუმი ვალენსიაში. 2012 წლის 24 ივნისს ევროპის გრან-პრიზე პირველად სპორტის დაბრუნების შემდეგ ავიდა პოდიუმზე, დაიკავა რა მესამე ადგილი. იმავე წელს მიხაელ შუმახერმა დატოვა ფორმულა 1 და გამოაცხადა მისი სპორტული კარიერის დასასრული.
ცხოვრება სპორტული კარიერის შემდეგ
მიხაელ შუმახერს ძალიან იტაცებდა ექსტრემალური სპორტი. მას ასევე ჰქონდა სპრინგერის ლიცენზიაც, რომელიც უფლებას აძლევდა პარაშუტით მარტო გადმომხტარიყო საფრენი აპარატიდან.
მიხაელ შუმახერი ითვლება ერთ-ერთ მაღალანაზღაურებიან სპორტსმენად, რომელმაც თავისი კარიერის მანძილზე არაერთი ასეული მილიონი დოლარის გამომუშავება შესძლო, რომლიდანაც ნაწილი საქველმოქმედო ორგანიზაციებში დახარჯა.
2013 წლის 29 დეკემბერს მიხაელ შუმახერი შვილთან და მის მეგობრებთან ერთად კატაობდნენ საფრანგეთის ალპების კურორტ მარიბელისის სათხილამურო ტრასაზე. სპორტსმენმა გადაწყვიტა გასულიყო გაკვალული ტრასიდან და 20 მეტრი ესრიალა მოუმზადებელ მონაკვეთზე. თოვლის საფარის ქვეშ არსებულ ქვაზე ფეხის დაცდენით იგი დაეცა და კლდეზე შეჯახებით მიიღო თავის ტრავმა. მიხაელ შუმახერი რამდენიმე ხანი ხელოვნურ კომაში იმყოფებოდა და გადაიტანა თავის არაერთი ოპერაცია. 2014 წელს მკურნალობის კურსის დასრულების შემდეგ გადაყვანილ იქნა სახლში.
პირადი ცხოვრება
1990 წელს მიხაელმა ერთ-ერთ წვეულებაზე გაიცნო მისი მომავალი მეუღლე კარინე ბეჩ. 1995 წელს მიხაელ შუმახერი და კარინა ბიჩი დაქორწინდნენ. წყვილი დასახლდა ჟენევის ტბასთან მდებარე ქალაქ ფლინ სლეში. ორი წლის შემდეგ მათ შეეძინათ ქალიშვილი ჯინა-მარია, ხოლო კიდევ ორი წლის შემდეგ ვაჟიშვილი — მიკი, რომელმაც გააგრძელა თავისი მამის გზა.
რესურსები ინტერნეტში
კატეგორია:გერმანელი ავტომრბოლელები კატეგორია:ფორმულა 1-ის გერმანელი მრბოლელები კატეგორია:მსოფლიოს ჩემპიონები კატეგორია:დაბადებული 1969 კატეგორია:ფორმულა 1-ის მსოფლიო ჩემპიონები კატეგორია:დაბადებული 3 იანვარი
ამერიკული სამზარეულო
მინი|240px|ვაშლის ღვეზელი ამერიკული სამზარეულო მრავალფეროვნებით გამოირჩევა. იგი განსხვავებული კულტურის წარმომადგენელ ხალხთა კულინარიის ნაზავს წარმოადგენს. ესენია: უძველესი მკვიდრი ამერიკელები (ინდიელები), აფრიკელები, აზიელები, ევროპელები, წყნარი ოკეანის კუნძულების მკვიდრნი და ლათინო ამერიკელები.
ევროპელების მიერ ამერიკის კოლონიზაციის შემდეგ, ამერიკულმა სამზარეულომ მრავალი ახალი ინგრედიენტი და კულინარიული ხელოვნების განსხვავებული სტილი შეიძინა. იგივე განმეორდა მე-19 და მე-20 საუკუნეშიც, ამ პერიოდში ემიგრაცია ამერიკის მიმართულებით მკვეთრად გაძლიერდა.
ჰამბურგერის შექმნის ისტორია
მინი|240px||ჰამბურგერი ამერიკული სამზარეულოს ერთ-ერთი ყველაზე ცნობილი და პოპულარული ნაწილი ჰამბურგერია. მის შექმნასთან დაკავშირებით მრავალი ვერსია არსებობს. ერთ-ერთი ვერსიის მიხედვით, ჰამბურგერი ქალაქ ჰამბურგში, ნიუ იორკის შტატში შეიქმნა ძმები მენჩესების მიერ. ლეგენდის მიხედვით მენჩესები 1885 წელს გამართულ ბუფალოს ფესტივალზე სენდვიჩებს ყიდდნენ. ძეხვი გამოელიათ და მის მაგივრად ძროხის ხორცი გამოიყენეს. შედეგად მიღებულ სენდვიჩს კი ჰამბურგერი ლოკაციის გამო უწოდეს.
დღევანდელ ამერიკაში ჰამბურგერის ორი სახე არსებობს: სწრაფი კვების ობიექტებში მომზადებული ან რესტორნებსა და სახლებში მომზადებული. ჰამბურგერის ძირითადი ინგრედიენტებია: შემწვარი ძროხის ხორცი, სალათის ფოთოლი, პომიდორი, ხახვი, კიტრის მწნილი, ყველი (უმეტესად ხორცზე დამდნარი). სოუსებიდან 3 ყველაზე პოპულარული კეტჩუპი, მაიონეზი და მდოგვი ა. დამატებითი ინგრედიენტების სია კი მრავალფეროვანია და გემოვნებაზეა დამოკიდებული. ამერიკაში შეგიძლიათ მიირთვათ ჰამბურგერი, რომელიც დამატებით შეიცავს: ბეკონ ს, ავოკადო ს, სოკოს, ანანასს, ხახვის რგოლებს და ა.შ
მადლიერების დღის სამზარეულო
მადლიერების დღე ამერიკაში და კანადაში არსებული დღესასწაულია. მადლიერების დღის სადილი შედგება მრავალი კერძისგან, თუმცა მათ შორის უმთავრესი შემწვარი ინდაურია. ასევე ტრადიციული მადლიერების დღის სუფრაზე შეხვდებით ისეთ კერძებს, როგორებიცაა: კარტოფილის პიურე, სტაფინგი (ნიახურით, ხახვითა და კარაქით შეზავებული და გამომცხვარი პური, რომელიც კუბებადაა დაჭრილი), მოცვის სოუსი, ტკბილად გამომცხვარი კარტოფილი, ბოსტნეულის ასორტი, სიმინდის პური. მადლიერების დღის მთავარი დესერტი ღვეზელია. ღვეზელი შესაძლებელია ბევრნაირი იყოს: ვაშლის, ალუბლის, ამერიკული თხილის (პეკანის), ხორცისაც კი.
სამხრეთ შტატებში აუცილებლად შეხვდებით ტკბილ ცივ ჩაის.
ამერიკული დესერტები
ამერიკული სამზარეულო დესერტების მრავალფეროვნებითაც გამოირჩევა.
ვაშლის ღვეზელი ბრიტანული დესერტია, რომელიც დიდი ხანია ამერიკაში ძალიან პოპულარულია. იგი დღესდღეობით ამერიკულ კულტურასთან უფრო ასოცირდება ვიდრე ბრიტანულთან. ვაშლის ღვეზელი ამერიკის დამოუკიდებლობის დღის აუცილებელი ატრიბუტიცაა. ერთ-ერთი ინგრედიენტი, რომელიც ამ ღვეზელს უნიკალურობას ანიჭებს დარიჩინია. ამერიკელები ვაშლის ღვეზელს მიირთმევენ როგორც ცხელს, ასევე გაცივებულსაც. ამ ღვეზელთან ერთად მიირთმევენ ნაყინს ან ჩედარის ყველს.
ამერიკელები ასევე გამოირჩევიან არაორდინალური დესერტებითაც. შემწვარი ნაყინი ერთ-ერთი მათგანია. ეს დესერტი ამერიკაში მექსიკური სამზარეულოდან დამკვიდრდა. ნაყინი ამოვლებული უმ კვერცხში, იფარება სიმინდის მარცვლებში და იწვება. შეწვის დროს ნაყინი არ დნება მისი დაბალი ტემპერატურის გამო.
სქოლიო
კატეგორია:ამერიკული სამზარეულო
რობერტ ენკე
რობერტ ენკე (Robert Enke; დ. 24 აგვისტო, 1977, იენა, — გ. 10 ნოემბერი, 2009, ნოიშტადტ-ამ-რიუნბენბერგე) — გერმანელი ფეხბურთელი, გერმანიის ეროვნული ნაკრების ყოფილი მეკარე.
საკლუბო
ენკეს კარიერა იენის „იენაფარმში“ დაიწყო, 1985 წელს კი იენის „კარლ ცაისში“ გადავიდა. 1995 წელს მეორე ბუნდესლიგის პროფესიონალი კადრი გახდა, სადაც  ებეჰარდ ფოგელის გაწვრთნილ გუნდში მხოლოდ 2 თამაში ჩაატარა. პროფსიონალი რანგში  დებიუტი  1995 წლის ნოემბერში ჰქონდა, მომავალი  კლუბის, „ჰანოვერ 96“-ის  წინააღმდეგ. 1996 წელს ენკე პირველი ბუნდესლიგის კლუბ მენხენგლადბახის „ბორუსიაში“ გადავიდა. იქ მან პირველი ოთხი წელი სათადარიგოთა  სკამზე გაატარა, სანამ  1998/99 წლის სეზონში ფრიდრიხ რაუმმა ძირითად მეკარედ არ  დააყენა. მას მხარი აუბა შემცვლელმა რაინერ ბონჰოფმა. ენკეს სჭირდებოდა მუდმივად კარგ  ფორმაში ყოფნა. მას შეეძლო, მაგრამ „ბორუსიას“ ვერ ააცილა მეორე ბუნდესლიგაში ჩამოქვეითება.
1999 წლის ზაფხულში რობერტ ენკე პორტუგალიაში, ლისაბონის „ბენფიკაში“ გადავიდა, სადაც მწვრთნელად მუშაობდა მისი თანამემამულე იუპ ჰაინკესი, რომელმაც  ბოლოსდაბოლოს გუნდის კაპიტნად დანიშნა. მომდევნო 3 სეზონში  ტრადიციულმა  ლისაბონურმა კლუბმა მაინც ცუდი შედეგი აჩვენა. 2002 წელს ენკე პრიმერადივიზიონის გრანდ „ბარსელონაში“ გადავიდა, სადაც მან  კარიერის გარდატეხა განიცადა და ერთადერთი გზა დარჩა - განათხოვრება  სტამბოლის „ფენერბაჰჩეში“, მწვრთნელ კრისტოფ დაუმთან, 2003 წლის ზაფხულში, ეს ტრანსფერი მისთვის კრახი აღმოჩნდა. ენკეს პირველი თამაში ჩაუვარდა და საკუთარმა ფანებმა სხვადასხვა საგნები  დაუშინეს, რის შედეგადაც მან კლუბთან კონტრაქტი გაწყვიტა და დროებით უმუშევარი დარჩა. ფორმალურად  ენკე კონტრაქტით  ისევ  „ბარსელონას“  საკუთრება  იყო, 2004 წელს კი ბარსამ სეგუნდადივიზიონის კლუბ  „ტენერიფეში“ გაანათხოვრა, სადაც ენკე ფორმაში ჩადგა.
2004 წლის ზაფხულში ენკე ბუნდესლიგაში დაბრუნდა, კერძოდ „ჰანოვერ 96“-ში. თავდაპირველად იგი გუნდის სერვისპროვაიდერი გახდა,შემდეგ კი რეგულარულად ასახელებდა  გერმანული  გამოცემა  კიკერი ბუნდესლიგის საუკეთესო მეკარეებს შორის. 2007 წლიდან ენკე კაპიტნობასაც ითავსებდა. თავის კარიერაში პირველად ჰქონდა პროფესიული კონტრაქტი, რომელიც 2010 წლამდე იყო გახანგრძლივებული.
სანაკრებო
1997-1999 წლებში ენკე  გერმანიის ახალგაზრდულ ნაკრებში 15  თამაში  ჩაატარა .1999 წელს  ეროვნული  ნაკრების  თავკაცმა ერიხ რიბეკმა პირველად უხმო გუნდში და  მექსიკაში გასმართ  კონფედერაციის თასზე წაიყვანა, მაგრამ არ მისცა თავის გამოჩენის შანსი. ამავე წელს უცხოეთში წასვლის გამო ეროვნულ  ნაკრებს აღარ  გააკარეს. 2006 წელს, გერმანიაში ორი წლის დაბრუნებული ენკე  იურგენ კლინსმანმა 2006 წლის სამუნდიალოდ ეროვნული  ნაკრების  გაფართოებულ სიაში შეიყვანა, თუმცა  ტურნირში მონაწილეობა არ მიაღებინა.
მსოფლიო ჩემპიონატის შემდეგ კვლავ ეროვნულ ნაკრებში იყო, ოღონდ დუბლიორ მეკარედ. 2007 წლის მარტში მისი სანაკრებ  დებიუტ  შედგა დანიის ეროვნულ ნაკრებთანამხნაგურ  მატჩში. მომდევნო წელს ეროვნული ნაკრების იერარქიაში ენკე იენს ლემანის უკან და ტიმო ჰილდებრანდის ტოლად იდგა. 2008 წლის ევროპის ჩემპიონატზე კ რიგით მეორე მეკარე იყო იენს ლემანის  შემდეგ ,მესამე კი რენე ადლერი იყო.
ევროპის ჩემპიონატის და ნაკრებიდან იენს ლემანის წასვლის შემდეგ რობერტ ენკე მის მეკვიდრე და ნომერ  პიველი  მეკარე გახდა. მისი პირველი ოფიციალური მატჩი იყო 2010 წლის მსოფლიო ჩემპიონატის შესარჩევ ეტაპზე, ლიხტენშტაინის ნაკრებთან. საერთო ჯამში, 2008/09 წლის სეზონში ენკემ 11 თამაშიდან 6-ჯერ დაიცვა გერმანელთა კარი. იოახიმ ლევი განგებ არ ასახელებდა მას ნაკრების ნომერ პირველ მეკარედ, რათა გაგრძელებულიყო კონკურენცია რენე ადლერს, ტიმ ვიზეს და მანუელ ნოიერს შორის.
გარდაცვალება
დაიღუპა 2009 წლის 10 ნოემბერს 32 წლის ასაკში. როგორც ცნობილი გახდა, იგი დეპრესიით იტანჯებოდა და სიცოცხლე თვითმკვლელობით დაასრულა, მატარებელს ჩაუვარდა. ცნობილია, რომ რობერტმა ფსიქიატრიულ დახმარებას ჯერ კიდევ 2003 წელს მიმართა, როცა ვერ შეძლო ადგილი დაემკვიდრებინა „ბარსელონას“ ძირითად შემადგენლობაში. სიკვდილის წინ ის ესაუბრა ფსიქიატრებს და უარი თქვა სტაციონარში წოლაზე. სიკვდილისწინა წერილში, რომელიც მის მანქანაში იპოვეს, СМИ–ს ინფორმაციით, ენკე ბოდიშს უხდიდა ოჯახს და ექიმებს.
კატეგორია:გერმანელი ფეხბურთელები კატეგორია:დაბადებული 24 აგვისტო კატეგორია:დაბადებული 1977 კატეგორია:გარდაცვლილი 10 ნოემბერი კატეგორია:გარდაცვლილი 2009 კატეგორია:იენის კარლ ცაისის ფეხბურთელები კატეგორია:მენხენგლადბახის ბორუსიას ფეხბურთელები კატეგორია:ლისაბონის ბენფიკას ფეხბურთელები კატეგორია:ბარსელონის ფეხბურთელები კატეგორია:ესპანეთის პრიმერა დივიზიონის ფეხბურთელები კატეგორია:ფენერბაჰჩეს ფეხბურთელები კატეგორია:ტენერიფეს ფეხბურთელები კატეგორია:ჰანოვერ 96-ის ფეხბურთელები კატეგორია:გერმანიის ბუნდესლიგის ფეხბურთელები კატეგორია:გერმანიის ნაკრების ფეხბურთელები
ჰაჰნენი
ჰაჰნენი (Hahnen) — მთა ურნერის ალპებში, შვეიცარიაში. მდებარეობს ობვალდენის კანტონში; გადაჰყურებს ენგელბერგის მუნიციპალიტეტს. სიმაღლე ზღვის დონიდან 2 606 მეტრი.
რესურსები ინტერნეტში
კატეგორია:ალპები კატეგორია:შვეიცარიის მთები
ანდრე მორუა
ანდრე მორუა (ემილ ერცოგი) (ფრან. André Maurois; დ. 26 ივლისი, 1885 – გ. 9 ოქტომბერი, 1967) —  ფრანგი მწერალი.
ბიოგრაფია
ანდრე მორუა დაიბადა 1885 წელს ელბევში (ელზასი), მდიდარ ბურჟუაზიულ ოჯახში. დაამთავრა რუანის ლიცეუმი, სადაც მისი მასწავლებელი იყო ცნობილი ფრანგი მწერალი და ფილოსოფოსი ალენი. ფილოსოფიური განათლების მიღების შემდეგ ათი წლის განმავლობაში მამის დიდ ინდუსტრიულ ქარხანას ედგა სათავეში.
ლიტერატურული მოღვაწეობა დაიწყო პირველი მსოფლიო ომის დროს. პირველ რომანს „პოლკოვნიკ ბრამბლის სიჩუმე“ წარმატება ხვდა წილად; მორუამ თავი დაანება ქარხანას და მწერლობა დაიწყო. მისი ლიტერატურული შემოქმედება დიდია და მრავალფეროვანი. რომანებიდან ცნობილია: „არც ანგელოზი, არც მხეცი“, „ბერნარ კენე“, „ოჯახური წრე“, „ბედნიერების ინსტინქტი“. მორუას რომანებში ღრმა ფსიქოლოგიური ანალიზითა და თავდაჭერილი ირონიით მოცემულია მდიდარი ბურჟუაზიული საზოგადოების ცხოვრება, მიზნები, ხასიათები და ცხოვრების წესი. ნოველათა კრებულებიდან აღსანიშნავია: „მოულოდნელი ყოველთვის სრულდება“, „საშინელი სამყარო“''.
მორუა ავტორია დიდი და საინტერესო ისტორიული შრომებისა: „ინგლისის ისტორია“, „ამერიკის ისტორია“, „საფრანგეთის ისტორია“, „ამერიკისა და საბჭოთა კავშირის პარალელური ისტორია (მორუა ავტორია ამერიკის ისტორიის ნაწილის, სსრკ-ს კი – ლუი არაგონი)
1928 წელს მორუა საფრანგეთის აკადემიის წევრი გახდა.
სქოლიო
კატეგორია:დაბადებული 1885 კატეგორია:გარდაცვლილი 1967 კატეგორია:ფრანგი რომანისტები კატეგორია:ფრანგი ისტორიკოსები კატეგორია:ფრანგი ესეისტები
ზემო კოზი
ზემო კოზი — სოფელი საქართველოში, რაჭა-ლეჩხუმისა და ქვემო სვანეთის მხარეში, ონის მუნიციპალიტეტში. მდებარეობს მდინარე ღარულის (რიონის მარცხენა შენაკადი) ხეობაში. ზღვის დონიდან 1800 მეტრზე. 2008 წლიდან ოკუპირებულია რუსეთის ფედერაციის მიერ
სქოლიო
კატეგორია:ონის მუნიციპალიტეტის სოფლები კატეგორია:საქართველოს ოკუპირებული სოფლები
კამანის მღვიმე
კამანის მღვიმე — არქეოლოგიური  ძეგლი სოხუმში, ბრინჯაოს ხანის ძვ. წ. IV-II ათასწლეულებიდან ადრე ბრინჯაოს ხანის ძვ. წ. 3500-2500-მდე.
ძეგლს თხრიდა აფხაზეთის სახელმწიფო მუზეუმის ექსპედიცია 1938-1940 წლებში. არქეოლოგიურისამუშაოები დაკავშირებული იყო კოდორის ხეობის სიძველეთა კველვასთან. კამანის მღვიმეში რამდენიმე კულტურული ფენა დაფიქსირდა. E ფენა შეიცავდა რიყის ქვის რამდენიმე ნივთს, კაჟის ანატკეცებს და ცხოველთა ძვლებს. კერამიკა ორი ტიპით იყო წარმოდგენილი: ერთი — ხელით ნაძერწი უხეში ქვიშა და დანაყილი კალციტის მინარევიანი ჭურჭლით, რომელთა ზედაპირი სავარცხლისებრი ნივთით იყო მოსწორებული, იშვიათად შეიმჩნევა ჭრილი ორნამენტიც, მეორე — მცირერიცხოვანი კერამიკის ჯგუფო, კარგად განლექილი თიხისგან ნაძერწი მურა-მოწითალო ზედაპირგაპრიალებული, ზედ წვეტიანი შევრონების გამოსახულებით.
რესურსები ინტერნეტში
კატეგორია:სოხუმის მუნიციპალიტეტის არქეოლოგიური ძეგლები
დრუჟინინო (ვოლოგდის ოლქი)
დრუჟინინო (Дружинино) — სოფელი რუსეთში, ვოლოგდის ოლქში, ხაროვსკის რაიონში. სოფელი შედის აზლეცკოეს სასოფლო დასახლების შემადგენლობაში, მოსახლეობა 2002 წლის მონაცემებით 10 ადამიანს შეადგენდა.
რუსული ცისფერი
250პქ|მინი|მარჯვნივ|რუსული ცისფერი რუსული ცისფერი — კატის ჯიში. მისი ბეწვის შეფერილობა იცვლება ღია ვერცხლისფერიდან მუქ ნაცრისფერამდე. მოკლე და ხშირი ბეწვი საუკუნეზე მეტია რუსული ჯიშის გამორჩეულ ნიშნად ითვლება.
წარმოშობა
რუსული ცისფერი ბუნებრივად ჩამოყალიბებული ჯიშია, რომლის შესაძლო წარმოშობის ადგილად რუსეთის ქალაქ არხანგელსკის პორტი ითვლება. მათ ზოგჯერ „ლურჯ მთავარანგელოზსაც“ უწოდებენ (სიტყვა „Архангельск“-ის მიხედვით). ითვლება, რომ მეზღვაურებმა 1860-იან წლებში მთავარანგელოზის კუნძულებიდან რუსული ცისფერი ჯიში ჩაიყვანეს დიდ ბრიტანეთსა და ჩრდილოეთ ევროპაში. რუსეთის ფარგლებს გარეთ ამ ჯიშის კატა პირველად გამოჩნდა 1875 წელს ინგლისში, ბროლის სასახლეში, „მთავარანგელოზის კატის“ სახელით.
ფიზიკური მახასიათებლები
რუსულ ცისფერს აქვს ღია მწვანე თვალები, მოვარდისფერო-ლავანდისფერი ან მოვარდისფრო-იისფერი თათის გულები, მოკლე, სქელი, მოცისფრო-მონაცრისფერო-მოშავო ბეწვი.
სქოლიო
კატეგორია:კატის ჯიშები
ბაცბური ენა
ბაცბური ენა, წოვა-თუშური ენა, წოვათუშური ენა — ნახურ-დაღესტნური ენათა ოჯახის ნახური ჯგუფის უმწერლობო ენა. მასზე ლაპარაკობენ საქართველოში ახმეტის რაიონის სოფ. ზემო ალვანის მცხოვრები წოვა-თუშები, დაახლოებით 500 კაცი (1997). ქართულად უწოდებენ თუშურსაც, რაც აისახა სამეცნიერო ლიტერატურაშიც. საგრძნობია განსხვავება მოხუცებისა და ახალგაზრდების მეტყველებას შორის, შეინიშნება მცირე სხვაობა სოფლის სხვადასხვა უბანში.
ბაცბური ენის ხმოვანთა სისტემა რთულია. გარდა ხუთი ხმოვნისა (ა, ე, ი, ო, უ), გამოიყოფა მეორეული, მაგრამ ფონემატური მნიშვნელობის მოკლე და ნაზალური ხმოვნები. არის გრძელი ხმოვნები და დიფთონგები. თანხმოვანთაგან სპეციფიკური ფონემია ლატერალი, ლარინგალი, რამდენიმე ფარინგალი და ზოგიერთი გემინატი.
ბაცბური ენაში გამოიყოფა 4 გრამატიკის კლასის ნიშანი: ვ-, ბ-, ჲ-, დ-. არსებით სახელთა დაყოფა გრამატიკის კლასებად მხოლობითი და მრავლობითი რიცხვის მიხედვით 8 ჯგუფს აღწევს. გრამატიკის კლასის პრეფიქსები წარმოდგენილია ზმნასა და ზედსართავში, ნაცვალსახელში „ყველა“ და რიცხვით სახელში „ოთხი“. სახელთა სისტემა რთულია. ძირითადი ბრუნვებია სახელობითი, ერგატივი, ნათესაობითი, მიცემითი. ნივთთა კლასში ერგატივი ემთხვევა მოქმედებითს, ადამიანთა კლასში კი იმთავითვე გარჩეულია. ადგილობრივი ბრუნვებია ლოკატივი და რამდენიმე მიმართულებითი. არის ერთ- და ორთანდებულიანი ფორმები. ზოგი ბრუნვის ნიშანი და თანდებული სიტყვაწარმოების აფიქსადაც გამოიყენება. ბრუნება ორფუძიანია; ჯგუფები გამოიყოფა ფონეტიკურ-მორფოლიგიური ნიშნის მიხედვით. ზმნა მდიდარია დრო-კილოთა ფორმებით. უღვლილება კლასოვან-პიროვანია. პიროვანი საბოლოოდ ჩამოყალიბებული არაა. გრამატიკის კლასით გადმოცემულია გარდაუვალი ზმნის სუბიექტი და გარდამავალის ობიექტი. პირის ნაცვალსახელთაგან მომდინარე პირის ნიშნებით ჩვეულებრივ აღინიშნება სუბიექტი, იშვიათად - ობიექტი. ზმნის უძველესი კატეგორიაა ასპექტი. მას ემყარება დროთა წარმოება. გარდამავლობა გარჩეულია სინტაქსურად. გარდამავალი ზმნა ერგატიულ კონსტრუქციას ქმნის, გარდაუვალი - ნომინატიურს. სპეციფიკური კონსტრუქციის მარტივი წინადადების პარალელურად ქართული ენის გავლენით ბაცბური ენაში ჩნდება რთული წინადადება სათანადო ახალი კავშირებით.
ბაცბურ ენაში დიდი რაოდენობითაა შესული ქართულიდან ნასესხები სიტყვები. მკაფიოდ გამოხატული სესხების წესები ჩამოყალიბებულია ბაცბური ენის ლინგვისტური მოდელის მიხედვით.
რიცხვითი სახელი
ბაცბურში განირჩევა რაოდენობითი და რიგობითი რიცხვითი სახელები. ზოგადად ბაცბურ ენაში არის თვლის ოცობითი სისტემა.
სქოლიო
კატეგორია:ბაცბური ენა კატეგორია:ენები ოცობითი თვლის სისტემით
მიხეილ თუმანიშვილი (ოფიცერი)
მიხეილ გრიგოლის ძე თუმანიშვილი (დ. 8 ნოემბერი, 1892, თბილისი, — გ. 21 თებერვალი, 1921, სოფ. სოღანლუღი) — ქართველი სამხედრო პირი, კაპიტანი.
დაიბადა მცხეთის პოლიცმეისტერის, კაპიტან გრიგოლ დიმიტრის ძე თუმანიშვილის და მარიამ გაბრიელის ასულ ქორღანაშვილის ოჯახში. დაამთავრა პეტერბურგის საარტილერიო სასწავლებელი (1915). პორუჩიკის წოდებით მონაწილეობდა I მსოფლიო ომში (კავკასიის ფრონტი). 1918 წლიდან მსახურობდა საქართველოს რესპუბლიკის ჯარში. კაპიტნის წოდებით დაინიშნა სამხედრო სამინისტროს საარტილერიო სექციის უფროსის თანაშემწედ. 1921 წლის თებერვალში თბილისის მისადგომებთან საბჭოთა რუსეთის ჯარების წინააღმდეგ ბრძოლაში მეთაურობდა სოღანლუღის ფრონტზე განთავსებულ მე-2 საარმიო დივიზიონის მე-2 სამთო საარტილერიო ბატარეას. დაიღუპა ბრძოლის დროს. ომში დაღუპულ სხვა ქართველ სამხედროებთან ერთად დაკრძალეს სამხედრო ტაძრის ეზოში, ამჟამინდელი პარლამენტის შენობის წინ (ტაძრის დანგრევის შემდეგ საფლავი დაკარგულია). დაჯილდოებულია წმ. ვლადიმირის ორდენით და წმ. გიორგის ჯვრით.
ლიტერატურა
კატეგორია:დაბადებული 8 ნოემბერი კატეგორია:დაბადებული 1892 კატეგორია:თბილისში დაბადებულები კატეგორია:გარდაცვლილი 21 თებერვალი კატეგორია:ქართველი სამხედრო მოღვაწეები კატეგორია:რუსეთის იმპერიის ოფიცრები კატეგორია:ქართველები პირველ მსოფლიო ომში
გროსგლოკნერი
გროსგლოკნერი  (Großglockner; Veliki Klek) — მწვერვალი ავსტრიაში. ზღვის დონიდან 3798 მეტრის სიმაღლით ის არის უმაღლესი მწვერვალი ავსტრიაში და ასევე ბრენერის უღელტეხილის აღმოსავლეთით მდებარე ალპებშიც.
გროსგლოკნერის მაღალმთიანი გზა (Großglockner-Hochalpenstraße) ბრუკსა და ხაილიგენბლუტს შორის 1930-1935 წლებში ინჟინერ ფრანც ვალაკის ნახაზების მიხედვით აშენდა. ის გადის 2572 მეტრის სიმაღლეზე და წარმოადგენს ტურისტულ მარშრუტს, რომელსაც წელიწადში დაახლოებით 1,2 მილიონი ვიზიტორი ჰყავს.
გროსგლოკნერი ორჯერ იყო მამაკაცების ჯირო-დ-იტალიას ეტაპის მონაწილე. 1971 წელს იყო მე-17 ეტაპი, რომელიც პიერფრანკო ვიალენიმ მოიგო, ხოლო 2011 წელს იყო მე-13 ეტაპი, რომელიც ხოსე რუხანომ მოიგო.
რესურსები ინტერნეტში
ვირტუალური პანორამები:
კატეგორია:ალპები კატეგორია:ავსტრიის მთები
ნუმეა
ნუმეა (Nouméa) — საფრანგეთის ზღვისიქითა ტერიტორიის ახალი კალედონიის დედაქალაქი. პორტი წყნარი ოკეანის სანაპიროზე. ქალაქის მოსახლეობა 2009 წლის მონაცემებით შეადგენს 97 579 კაცს. აგლომერაცია — 163 723 კაცი (2009). ქალაქის ფართობი — 45,7 კმ². მანძილი ნუმეადან პარიზამდე 16 758 კილომეტრია.
გეოგრაფია
ქალაქი გაშენებულია გორაკებიან ნახევარკუნძულზე ახალი კალედონიის სამხრეთ-აღმოსავლეთი ნაწილის ბოლოსთან ახლოს, რომელიც, თავის მხრივ, მდებარეობს წყნარი ოკეანის სამხრეთ-დასავლეთ ნაწილში. ჩრდილო-აღმოსავლეთით და აღმოსავლეთით ესაზღვრება მონ-დორის, ხოლო ჩრდილოეთით და ჩრდილო-დასავლეთით დუმბეას მუნიციპალიტეტებს, რომლებიც ქალაქ ნუმეასთან ერთად ქმნიან დიდი ნუმეას აგლომერაციას.
ლანდშაფტი ძირითადად აგებულია ეოცენური ფლიშური დანალექებით, აგრეთვე ქვიშაქვებით, კირქვებითა და ცარცული ქანებით. დიდი ნუმეას სანაპირო ხაზი შედგება ვულკანის ნალექებისაგან, რომელიც ეკუთვნის იურული სისტემის პერიოდს. რელიეფი შედგება რამდენიმე გორაკისაგან, ყველაზე მაღალი მათ შორის არის მონტრაველის პიკი — 167 მეტრი ზღვის დონიდან.
ისტორია
ბრიტანელი ჯეიმზ პადონი იყო პირველი ევროპელი, რომელმაც 1851 წელს დღევანდელი ნუმეას შემოგარენთან დააარსა დასახლება. კუნძულზე კონტროლის დაკარგვის შიშით ფრანგებმაც იქვე ახლოს 1854 წელს შექმნეს თავისი დასახლება. თავიდან ამ დასახლებას ერქვა პორტ-დე-ფრანსი, მაგრამ მოგვიანებით, 1866 წელს მას უწოდეს ნუმეა. თავიდან ის გამოიყენებოდა, როგორც გამოსასწორებელი კოლონია, მაგრამ შემდგომში იგი გახდა ნიკელისა და ოქროს გადამამუშავებელი ცენტრი, რომლებიც იქვე ახლოს მოიპოვებოდა.
მეორე მსოფლიო ომის დროს ნუმეა გამოიყენებოდა, როგორც აშშ-ის არმიის შტაბი წყნარ ოკეანეში. ეს ხუთმხრიანი არმიის შენობის კომპლექსი ომის შემდეგ გახდა ისეთი რეგიონალური სახელმწიფოთაშორისი ორგანიზაციების ჩამოყალიბების საფუძველი, როგორიცაა სამხრეთ წყნარი ოკეანეთის კომისია, რომელსაც შემდგომში ეწოდა წყნარი ოკეანის თანამეგობრობის სამდივნო.
სქოლიო
კატეგორია:ახალი კალედონიის ქალაქები კატეგორია:ოკეანეთის დედაქალაქები
სექსი პლაჟზე
სექსი პლაჟზე (Sex on the Beach) — კოქტეილის სახეობა.
სქოლიო
კატეგორია:კოქტეილები არყით
პორტუგალიის სოციალისტური პარტია
პორტუგალიის სოციალისტური პარტია – (Partido Socialista) — პოლიტიკური პარტია პორტუგალიაში. უჭირავს მემარჯვენე–ცენტრისტული პოზიცია.
ისტორია
დაარსდა 1974 წლის 19 აპრილს გერმანიის ქალაქ ბად-მიუნსტერაიფელში პორტუგალიის სოციალისტური მოძრაობის წევრების ბაზაზე. 2009 წლის საპარლამენტო არჩევნებში 121 მანდატი პორტუგალიის 230 ადგილიან პარლამენტში. ევროპარლამენტში წარმოდგენილია 12 დეპუტატით (პორტუგალია სულ ფლობს 22 მანდატს).
რესურსები ინტერნეტში
კატეგორია:პორტუგალიის პოლიტიკური პარტიები
უხეში ძალის მეთოდი
კრიპტოგრაფიაში უხეში ძალის მეთოდი აღნიშნავს შიფრის გასაღების ძიების მეთოდს, გასაღებთა მთელი სიმრავლის გადარჩევის გზით. ეს მეთოდი შეიძლება ნებისმიერი ალგორითმის წინააღმდეგ იქნას გამოყენებული. ვიდრე არ არის ნაპოვნი კონკრეტული ალგორითმის სისუსტეები, უხეში ძალის მეტოდი გატეხვის საუკეთესო და ერთადერთ ვარიანტად რჩება. გადარჩევა გულისხმობს ყოველი გასაღების ცდას გასაღებების ყველა სიმრავლიდან, ვიდრე არ იქნება ნაპოვნი სწორი გასაღები. ამ მეთოდის წარმატება უპირველესად დამოკიდებულია გასაღების სიგრძეზე, რომელიც თავის მხრივ განსაზღვრავს გასაღებთა საძიებო სიმრავლეს. ასევე დროის იმ მონაკვეთზე, რაც საჭიროა კონკრეტული ალგორითმის შიფრის გადარჩევისათვის.
თეორიული ლიმიტი
გასაღების სიგრძის ზრდასთან ერთად ექსპონენციალურად იზრდება შესაძლო პერმუტაციების რაოდენობა, შესაბამისად იზრდება უხეში ძალით შეტევისათვის საჭირო რესურსების ოდენობა. გასაღების სიგრძის ორმაგად გაზრდა უხეში ძალით გატეხვის დროს კი არ აორმაგებს, არამედ კვადრატში აჰყავს. მოყვანილ ცხრილში ნაჩვენებია გასაღების სიგრძის შესაბამისობა პერმუტაციების რაოდენობასთან და შესაბამისად გადარჩევისათვის საჭირო დროსთან, თუ დავუშვებთ, რომ გადარჩევა ხდება სიჩქარით 1018 (ანუ მილიარდჯერ მილიარდი) გასაღები წამში: არსებობს ფიზიკის კანონებზე დაფუძნებული მტკიცება, რომ 128 ბიტიანი გასაღები შეიძლება ჩაითვალოს უხეში ძალის მეთოდის მიმართ მედეგად.ფონ ნოიმან-ლანდაუერის ლიმიტი ადგენს ენერგიის უმცირეს კვანტს, რომელიც საჭიროა გამოთვლითი მანქანის მეხსიერებაში 1 ბიტის შესაცვლელად \ln(2) kT, სადაც T არის მანქანის ტემპერატურა კელვინებში, k - ბოლცმანის მუდმივა. არც ერთო გამოთვლით მანქანას არ შეუძლია მოიხმაროს ნაკლები ენერგია. შესაბამისად 128 ბიტიანი გასაღების გადარჩევას თეორიულად დასჭირდება 2128-1 ბიტის შეცვლის ოპერაცია (და ეს შემოწმების ოპერაციების ჩაუთვლელად). შესაბამისად, ოთახის ტემპერატურაზე ჩატარებულ გადარჩევას დასჭირდება დაახლოებით 1018 ჯოული ენერგია, რაც 1 წლის განმავლობაში დახარჯული 30 გიგავატი სიმძლავრის ენერგიის ტოლფასია.გამოთვლები შემოწმების ოპერაციების ჩათვლით - ეს ენერგიის კიდევ უფრო მეტ დანახარჯებს ნიშნავს.
ჰიბრიდული შეტევა
შესაძლებელია უხეში ძალის მეთოდის ოპტიმიზაციაც ე.წ. სიტყვარების დახმარებით. ადამიანები, როგორც წესი, პაროლებად ირჩევენ სასაუბრო ლექსიკაში გამოყენებულ სიტყვებს ან მათ კომბინაციებს, ამიტომ გადარჩევის დაწყება ამ სიტყვებით მნიშვნელოვნად ზრდის წარმატების ალბათობას. გადარჩევის სიჩქარის ასამაღლებლად ასევე შეიძლება გამოყენებულ იქნას ე.წ. ცისარტყელა-ცხრილები (Rainbow tables).
დაცული შიფრები
არსებობს ალგორითმები, რომელთა გატეხვა უხესი ძალის მეთოდით თეორიულადაც შეუძლებელია. ასეთი ალგორითმია ერთჯერადი ბლოკნოტი, რომელშიც ღია ტექსტის ყოველ სიმბოლოს შეესაბამება გასაღების 1 სიმბოლო. 100 ბიტიანი შიფროტექსტის გადარჩევისას მიიღება 2100 ღია ტექსტი, რომელთა შორის იქნება როგორც გამართული აზრის მქონე, ისე უაზრო ინფორმაციები, შესაბამისად გადარჩევის დროს შეუძლებელია დადგინდეს, რომელია მიღებული ღია ტექსტებიდან სწორი. ამასთან ერთჯერადი ბლოკნოტის გატეხვა შესაძლებელია, თუმისი იმპლემენტაცია არასწორადაა გაკეთებული, მაგ. თუ გასაღები არაერთჯერადად იქნა გამოყენებული.
რეალიზაციები
არსებობს უხეში ძალის მეთოდის ორი რეალიზაცია: აპარატული და პროგრამული. აპარატული რეალიზაცია თავის მხრივ ემყარება ორი ტიპის ტექნოლოგიას: გრაფიკული პროცესორებით (GPU) და პროგრამირებადი ვენტილებით (FPGA). გრაფიკული პროცესორების უპირატესობა მათ ხელმისაწვდომობაა, ხოლო პროგრამირებადი ვენტილების - მათი ენერგიის ხარჯვის სიმცირე. ორივე ტექნოლოგია აწარმოებს პარალელურ გამოთვლებს. რამდენიმე ასეული GPU, ან რამდენიმე ათასი FPGA გაცილებით უკეთესადაა მორგებული უხეში ძალით გადარჩევის ამოცანას, ვიდრე ჩვეულებრივი პროცესორები. მაგ. გადარჩევის ერთ-ერთი საუკეთესო აპარატი COPACOBANA მოიხმარს იმდენივე ენერგიას, რამდენსაც ჩვეულებრივი კომპიუტერი, მაგრამ ასრულებს იმდენივე სამუშაოს, რამდენსაც 2500 კომპიუტერი. აღნიშნული ტიპის მანქანები წარმატებით იქნა გამოყენებული DES ალგორითმის გასატეხად.
პროგრამული რეალიზაცია გულისხმობს პროგრამულ მოდულს, რომელიც შესაბამისი ალგორითმით ახდენს გადარჩევის პროცესს და ეძებს საჭირო გასაღებს. ბუნებრივია, პროგრამული რეალიზაცია გაცილებით (1000-ჯერ და მეტად) ნელია, ვიდრე აპარატული ანალოგები, რადგან აპარატულად ინსტრუქციები ჩადებულია მიკროკოდების დონეზე, ხოლო პროგრამულად - როგორც წესი, პროგრამირების რომელიმე მაღალი დონის ენის საშუალებით. თუმცა პროგრამულ რეალიზაციას აქვს თავისი უპირატესობები, რაც ძნელია ან შეუძლებელი განხორციელდეს აპარატულად - ესაა განაწილებული გამოთვლები. ამ ტიპის გამოთვლების დროს ამოცანა (ამ შემთხვევაში გასაღების გადარჩევა) ნაწილდება ასობით, ათასობით ან ათიათასობით კომპიუტერზე, რომლებიც ერთმანეთთან მხოლოდ კომუნიკაციებით (ინტერნეტით, ინტრანეტით) არიან დაკავშირებულნი. დასაწყისში თითოეულ ერთეულს ეძლევა დავალება - გადარჩევის მცირე დიაპაზონი, რომელშიც უნდა მოახდინოს ძიება კონკრეტულმა კომპიუტერმა. თუ რომელიმე კომპიუტერი შეძლებს პასუხის პოვნას,იგი აცნობებს ცენტრს და გამოთვლების მთელი ქსელი შეწყვეტს მუშაობას. სურვილისდა მიხედვით, შესაძლებელია კომპიუტერზე გამოთვლები განხორციელდეს მაშინ, როდესაც პროცესორი ასრულებს ე.წ. უქმე ციკლს. სწორედ ამ ხერხით იქნა გატეხილი DES ალგორითმი DESCHALL Project-ის ჯგუფის მიერ, რომელთაც 1997 წელს RSA Security-ის მიერ გამოცხადებული კონკურსი მოიგეს, 100 ათასდოლარიანი პრიზით.
ყველა ზემოთაღწერილი მეთოდი გულისხმობს გასაღების მთელი სიმრავლის გადარჩევას და გასაღების შერჩევისას კრიპტოგრაფიულად დაცული შემთხვევითი რიცხვების გენერატორის გამოყენებას. თუმცა გასაღების შერჩევისას არასაკმარისმა ენტროპიამ შეიძლება გამოიწვიოს გასაღებთა სიმრავლის შემცირება. რიგი კრიპტოგრაფიული ალგორითმებისა გატყდა მხოლოდ იმის გამო, რომ მისი გასაღებების სივრცე გაცილებით ნაკლები აღმოჩნდა, ვიდრე ვარაუდობდნენ. ამ გატეხილ ალგორითმებს შორისაა SSL-ის იმპლემენტაცია Netscape Navigator-ში, ასევე OpenSSL-ის იმპლემენტაცია Debian-ში.
საწინააღმდეგო ზომები
როდესაც გადარჩევა ხორციელდება ავტონომიურად, მაშინ გადარჩევისათვის საჭირო დროის გაზრდა შესაძლებელია ალგორითმში შიფრაციის/დეშიფრაციისათვის საჭირო დროის გაზრდით (ციკლების გაზრდით). ეს ალგორითმის ფუნქციონალობაზე არ იმოქმედებს ერთჯერადი შიფრაცია-დეშიფრაციისას, მაგრამ გაზრდის საჭირო დროს მრავალჯერადი გამოყენებისას. თუ გადარჩევა მიმდინარეობს ქსელის დახმარებით, არაავტონომიურად, მაშინ გადარჩევის მცდელობა შეიძლება აღიკვეთოს გადარჩევის ცდების შეზღუდვით დროის გარკვეულ მონაკვეთში, ასევე IP-მისამართის დაბლოკვით.
რესურსები ინტერნეტში
კატეგორია:კრიპტოგრაფია
ამერიკა (მრავალმნიშვნელოვანი)
ამერიკა შეიძლება აღნიშნავდეს:
კალუბიანი
კალუბიანი (ოფიციალურად კალუბიანის მუნიციპალიტეტი;Lungsod sa Calubian; Bayan ng Calubian) ― მეოთხე კლასის მუნიციპალიტეტი ლეიტეს პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 31 646 ადამიანს შეადგენს. მოიცავს 53 ბარანგაის.
სქოლიო
კატეგორია:ლეიტეს პროვინციის მუნიციპალიტეტები
რადლეფსჰორნი
რადლეფსჰორნი (Radlefshorn) — მთა ურნერის ალპებში, შვეიცარიაში. მდებარეობს ბერნის კანტონში; გადაჰყურებს გადმენის მუნიციპალიტეტს. სამხრეთ კალთასთან მდებარეობს ტრიფტის მყინვარი და ტრიფტის ტბა.
რესურსები ინტერნეტში
კატეგორია:ალპები კატეგორია:შვეიცარიის მთები
ცხუმალდი
ცხუმალდი — ნასოფლარი საქართველოში, რაჭა-ლეჩხუმისა და ქვემო სვანეთის მხარის ლენტეხის მუნიციპალიტეტში (ხელედის თემი), მდინარე ხელედულის (ცხენისწყლის მარჯვენა შენაკადი) მარცხენა მხარეს. ზღვის დონიდან 1220 მეტრი, ლენტეხიდან 27 კილომეტრი.
დემოგრაფია
2014 წლის აღწერის მონაცემებით სოფელში არავინ ცხოვრობს.
ჰალი ბეილი
ჰალი ლინ ბეილი (Halle Lynn Bailey; დ. 2000 წლის 27 მარტი, ატლანტა, ჯორჯია) — ამერიკელი მომღერალი, სიმღერების ავტორი და მსახიობი. მან პოპულარობა მოიპოვა თავის დასთან, ქლოი ბეილისთან, ერთად მუსიკალური დუეტით - Chloe x Halle. მუსიკოსს ასევე პოპულარობა მოუტანა სერიალ Grown-ish-ში შესრულებულმა როლმა, რისთვისაც ის ნომინირებული იყო 2020 წლის NAACP Image Awards-ზე. ჰალი ასევე ითამაშებს 2023 წლის ფილმში The Color Purple და იმავე წელს განასახიერებს არიელს 2023 წლის დისნეის ფილმში პატარა ქალთევზა, რომელიც დაფუძნებულია 1989 წლის ამავე სახელწოდების ანიმაციურ ფილმზე.
ადრეული ცხოვრება
ჰალი ლინ ბეილი დაიბადა 2000 წლის 27 მარტს ატლანტაში და გაიზარდა მებლტონში უფროს დასთან, ქლოი ბეილისთან და ძმასთან, ბრენსონ ბეილისთან, ერთად. მოგვიანებით ისინი საცხოვრებლად გადავიდნენ ლოს-ანჯელესში. დები მუსიკით ადრეული ასაკიდანვე დაინტერესდნენ. მათ მუსიკალურ ინსტრუმენტებზე დაკვრა YouTube გაკვეთილების საშუალებით ისწავლეს.
კარიერა
2015 წლის მაისში მათ ხელი მოაწერეს კონტრაქტს ლეიბლ Parkwood Entertainment-თან.
დუეტმა Chloe x Halle გამოუშვა EP, Sugar Symphony, ლეიბლ Parkwood-ის ლიცენზიის ქვეშ 2016 წლის 29 აპრილს. ასევე მათ იმღერებს ბიონსეს ტურზე 2016 წლის ზაფხულში.
დუეტმა გამოუშვა მიქსტეიპი, The Two of Us, 2017 წლის 16 მარტს. მიქსტეიპი მოხვდა ჟურნალ Rolling Stone-ის 2017 წლის საუკეთესო R&B ალბომების სიაში. 2017 წლის 29 დეკემბერს დუეტმა გამოუშვა სიმღერა, „Grown“, სერიალისთვის Grown-ish. სერიალში ჰალიმ ითამაშა Skylar "Sky" Forster-ის როლი. მან დატოვა სერიალი მეოთხე სეზონის ბოლოს. სერიალისთვის დაწერილი ორივე სიმღერა - „Grown" და „The Kids Are Alright" იყო Chloe x Halle-ის სადებიუტო სტუდიური ალბომის მთავარი და მეორე სინგლები. მათ გამოუშვეს სადებიუტო სტუდიური ალბომი, The Kids Are Alright, 2018 წლის 23 მარტს. ალბომმა კრიტიკოსების დიდი მოწონება დაიმსახურა.
დუეტი იყო ნომინირებული 2018 წლის დეკემბერში გრემის ორ ჯილდოზე, კერძოდ, საუკეთესო ახალი შემსრულებლისა და საუკეთესო ურბანული თანამედროვე ალბომის კატეგორიებში.
2020 წლის 12 ივნისს დუეტმა გამოუშვა რიგით მეორე სტუდიური ალბომი, Ungodly Hour, რომელმაც კრიტიკოსების დიდი მოწონება დაიმსახურა. ალბომი მე-16 ადგილზე გავიდა ბილბორდ 200-ის ჩარტში. აშშ-ში ალბომის 24 ათასი ასლი გაიყიდა მისი გამოცემიდან პირველივე კვირაში. სინგლი „Do It“ ასევე გახდა მათი პირველი ჩანაწერი, რომელიც მოხვდა Billboard Hot 100-ში. სინგლი ჩარტში 83-ე ადგილზე გავიდა 2020 წლის 27 ივნისს.
2021 წლის 1 ოქტომბერს ბეილიმ შეასრულა „Can You Feel the Love Tonight“, დისნეის შოუში The Most Magical Story on Earth: 50 Years of Walt Disney World.
სქოლიო
კატეგორია:დაბადებული 27 მარტი კატეგორია:დაბადებული 2000 კატეგორია:დაბადებული 2000-იანები კატეგორია:ამერიკელი მუსიკოსები კატეგორია:ამერიკელი მომღერლები კატეგორია:ამერიკელი შემსრულებლები კატეგორია:ამერიკელი მომღერალი ქალები
ჩაჩუბეთი
ჩაჩუბეთი — სოფელი აღმოსავლეთ საქართველოში, შიდა ქართლის მხარის კასპის მუნიციპალიტეტში, ახალქალაქის თემში. მდებარეობს მდინარე თეძმის (მტკვრის მარჯვენა შენაკადი) მარჯვენა ნაპირზე. ზღვის დონიდან 850 მეტრზე, კასპიდან დაშორებულია 29 კილომეტრით. სოფელში შემონახულია შუა საუკუნეების ეკლესია, ხოლო სოფლის მახლობლად მდებარეობს ხუროთმოძღვრული კომპლექსი იკვი და სამონასტრო კომპლექსი რკონი.
დემოგრაფია
2014 წლის აღწერის მონაცემებით სოფელში ცხოვრობს 11 ადამიანი.
სქოლიო
კატეგორია:კასპის მუნიციპალიტეტის სოფლები
პარიზის სამეფო
პარიზის მეფეები იყვნენ
კატეგორია:პარიზის ისტორია კატეგორია:ევროპის ისტორიული სახელმწიფოები
აბდულქარიმოვო (ბაიმაკის რაიონი)
აბდულქარიმოვო (Әбделкәрим; Абдулкаримово) — სოფელი რუსეთის ფედერაციაში, ბაშკირეთის რესპუბლიკის ბაიმაკის რაიონში.
2010 წლის მონაცემებით სოფელში ცხოვრობს 425 ადამიანი. რაიონულ ცენტრ ბაიმაკიდან დაშორებულია 43 კილომეტრით. უახლოესი რკინიგზის სადგურია სიბაი, რომელიც დაშორებულია 83 კმ-ით.
2002 წლის აღწერის მიხედვით მოსახლეობის უმრავლესობას ბაშკირები შეადგენენ (99 %).
სქოლიო
კატეგორია:ბაიმაკის რაიონის სოფლები
სოლ-დე-მანიანა
ტერიტორია ხასითდება ინტენსიური ვულკანური აქტივობებით და გოგირდოვანი ნაკადულებით. მრავლადაა გეიზერი, ტალახოვანი ტბები და გუბეები. კრატერებში შესაძლებელია მდუღარე ლავის ხილვა, საიდანაც 10-15 მეტრის სიმაღლეზე ამოიტყორცნება წყალნარევი ორთქლი. ამჟამად აქ არსებული მოვლენები მიმდინარეობდა დედამიწის ფორმაციისას.
სქოლიო
კატეგორია:ბოლივიის გეოგრაფია
ინგლისის ანჟუელი მეფეები
ინგლისის ანჟუელი მეფეები („ ანჟუდან “) — ფრანგული წარმოშობის მეფეები, რომლებიც მართავდნენ ინგლისს XII და ადრეულ XIII საუკუნეებში; მისი მონარქები იყვნენ ჰენრი II, რიჩარდ I და ჯონ უმიწაწყლო. 1144 წლიდან 10 წლის განმავლობაში საფრანგეთში ანჟუს ორმა გრაფმა, ჟოფრუა და მისმა ვაჟმა, მომავალმა ჰენრი II-ემ, მოიპოვეს კონტროლი დასავლეთ ევროპაში, საფრანგეთში, მიწების უზარმაზარ ჯგუფზე, რომელსაც აკონტროლებდნენ 80 წლის განმავლობაში და რეტროსპექტულად მოიხსენიებოდა, როგორც ანჟუელების იმპერია. როგორც პოლიტიკური ერთეული, ეს სტრუქტურულად განსხვავდებოდა წინამორბედ ნორმანთა და მემკვიდრე პლანტაგენეტთა სამფლობელოებისაგან. ჟოფრუა ნორმანდიის ჰერცოგი გახდა 1144 წელს და გარდაიცვალა 1151 წელს. 1152 წელს მისმა მემკვიდრემ, ჰენრიმ, დაამატა აკვიტანია ელეონორ აკვიტანელთან ქორწინების შედეგად. ჰენრიმ ასევე მემკვიდრეობით მიიღო დედის, მატილდას, მეფე ჰენრი I- ის ქალიშვილის პრეტენზია ინგლისის ტახტზე, რომელიც მან დაიკავა 1154 წელს მეფე სტეფანეს გარდაცვალების შემდეგ.
ჰენრის შემდეგ მისი მესამე ვაჟი, რიჩარდ, რომლის რეპუტაციამ საბრძოლო ოსტატობის გამო მიიღო ეპითეტი „Cœur de Lion“ ან „ლომის გული“. ის დაიბადა და გაიზარდა ინგლისში, მაგრამ ძალიან ცოტა დრო გაატარა იქ მისი ზრდასრული ცხოვრების განმავლობაში, შესაძლოა სულაც ექვსი თვე. ამის მიუხედავად, რიჩარდი რჩება მუდმივ საკულტო ფიგურად, როგორც ინგლისში, ასევე საფრანგეთში.
როდესაც რიჩარდი დაიღუპა, გამეფდა მისი ძმა ჯონი, ჰენრი II-ის მეხუთე და უკანასკნელი ვაჟი, 1204 წელს ჯონმა საფრანგეთან ბრძოლაში დაკარგა ანჟუელების კონტინენტური სამფლობელოების დიდი ნაწილი. ის და მისი მემკვიდრეები კვლავ ითვლებოდნენ აკვატინიის ჰერცოგებად. ანჟუს დაკარგვამ გამოიწვია დინასტიის სახელის შეცვლა და ჰენრი III პირველ პლანტაგენეტ მეფედ ითვლება, ამ დინასტიის სახელი მომდინარეობს დისი დიდი ბაბუა ჟოფრუა პლანტაგენეტიდან. თუ ანჟუელების და მომდევნო ინგლისელ მეფეთა შორის დინასტიებს არ განვასხვავებთ, მაშინ ჰენრი II ითვლება პირველ პლანტაგენეტ მეფედ. ჯონიდან დინასტია უწყვეტად, უფროსის ვაჟების ხაზით ვითარდებოდა რიჩარდ II-მდე, როდესაც დინასტია დაიყო ლანკასტერების და იორკების დინასტიებად.
ანჟევინი
ალტ=Colour map of Northern France in the 1100s|მინი|250x250პქ| ჩრდილოეთ საფრანგეთი ანჟუს საგრაფოს გარშემო; წითელი წრეები აღნიშნავს რეგიონალურ ურბანულ ცენტრებს
ზედსართავი „ანჟევინი“ განსაკუთრებით გამოიყენება ინგლისურ ისტორიაში და ეხება მეფეებს, რომლებიც ასევე ითვლებოდნენ ანჟუს გრაფებადდაწყებული ჰენრი II-იდანჟოფრუა და მატილდას ვაჟი; მათი მახასიათებლები, შთამომავლები და ისტორიის პერიოდი ფარავდნენ მეთორმეტე საუკუნის შუა ხანებიდან მეცამეტე საუკუნის დასაწყისამდე. გარდა ამისა, იგი ასევე გამოიყენება ანჟუსთან, ან აქედან გამომდინარე რომელიმე სუვერენულ მთავრობასთან დაკავშირებით. როგორც არსებითი სახელი, იგი გამოიყენება ანჟუს ან ანჟუელების იმპერიის მმართველის ნებისმიერი მკვიდრისთვის. როგორც ასეთი, ანჟევინი ასევე გამოიყენება ანჟუს სხვა გრაფებისა და ჰერცოგებისთვის; მათ შორის სამი მეფის წინაპრები, მათი ბიძაშვილები, რომლებსაც ეკავათ იერუსალიმის სამეფო და საფრანგეთის სამეფო ოჯახის სხვა შემდგომი წევრები, რომლებსაც მიენიჭათ ტიტულები სხვადასხვა დინასტიების შესაქმნელად, მათ შორის იყო ანჟუს კაპეტური დინასტია და ანჟუს ვალუას დინასტია.
ანჟუს იმპერია
1887 წელს ტერმინი „ანჟუს იმპერია“ შემოიღო კეიტ ნორგიტმა. რამდენადაც ცნობილია, არ არსებობდა თანამედროვე სახელი ტერიტორიების ამ ერთობლიობისთვის, რომლებსაც მოიხსენიებდნენ თუ საერთოდ  მოუხერხებელი გარემოებებით, როგორიცაა: „ჩვენი სამეფო და ყველაფერი, რაც ჩვენს მმართველობას ექვემდებარება, როგორიც არ უნდა იყოს ეს ან ''მთელი სამეფო. რომელიც მამამისს ეკუთვნოდა“''. მაშინ, როცა ამ ტერმინის ანჟური ნაწილი უდავო აღმოჩნდა, იმპერიის ნაწილი საკამათო გახდა. 1986 წელს ისტორიულ სპეციალისტთა კონვენციამ დაასკვნა, რომ არ არსებობდა ანჟუელების სახელმწიფო და არც იმპერია, მაგრამ ტერმინი „პლანტაგენეტთა სივრცე“ მისაღები იყო.
პლანტაგენეტი
ალტ=Ancient depiction of the first Plantagenet King Henry the 2nd of England|მარჯვნივ|მინი| [[ჰენრი II (1154–1189) მიიჩნევა ინგლისის პირველ პლანტაგენეტ მეფედ.]]
რიჩარდ იორკელმა იორკის მესამე ჰერცოგმა XV საუკუნეში მიიღო პლანტაგენეტი თავის გვარად. Plantegenest (ან Plante Genest) იყო XII საუკუნის მისი წინაპარი ჟოფრუა, ანჟუს გრაფის და ნორმანდიის ჰერცოგის მეტსახელი. მრავალი პოპულარული თეორიიდან ერთ-ერთი გვთავაზობს მეტსახელის წყაროდ კაშკაშა ყვითელი („ოქროს“) აყვავებული მცენარის სახელს. {genista შუა საუკუნეების ლათინურ ენაზე.)
გაურკვეველია, რატომ აირჩია რიჩარდმა ეს კონკრეტული სახელი, თუმცა ვარდების ომების დროს იგი ხაზს უსვამდა საკუთარ თავს, როგორც ჟოფრუა საგვარეულო შთამომავალს. სახელის რეტროსპექტული გამოყენება ჟოფრუა მამრობითი ხაზის ყველა შთამომავლისთვის პოპულარული იყო ტუდორების შემდგომ დინასტიის დროს, შესაძლოა წახალისებული იყო შემდგომი ლეგიტიმურობით, რაც მან მისცა რიჩარდის შვილიშვილს, ჰენრი VIII-ს. მე-17 საუკუნის ბოლოს ეს სახელი გავრცელებული გახდა ისტორიკოსებს შორის.
სქოლიო
კატეგორია:ინგლისის დინასტიები კატეგორია:პლანტაგენეტები კატეგორია:ინგლისი შუა საუკუნეებში
მიხეილ გრიგორაშვილი
მიხეილ გრიგორაშვილი (Michael Gregor, Михаил Леонтьевич Григорашвили; დ. 1888, დერბენტი — გ. 1953, ნიუ-ჯერსი) — გამოჩენილი ქართველი ავია ინჟინერი; რუსეთის იმპერიის, აშშ და კანადის ავიაციის ერთ-ერთი პიონერი.
მიხეილ გრიგორაშვილი დაიბადა ქ. დერბენტში, რუსეთის იმპერიაში. სანქტ-პეტერბურგის კავშირგაბმულობის ინსტიტუტის დამთავრების შემდეგ მუშაობდა პილოტების ინსტრუქტორად. პირველი მსოფლიო ომის დროს ოფიცრად მსახურობდა რუსეთის იმპერიის არმიაში. 1917 წელს რუსეთის ბოლშევიკური რევოლუციის შემდეგ დაბრუნდა სამშობლოში, ახლადშექმნილ საქართველოს დემოკრატიულ რესპუბლიკაში და მუშაობა განაგრძო კავშირგაბმულობის სამინისტროში გზების ინჟინრად. საქართველოში წითელი არმიის შემოჭრის შემდეგ გადასახლდა შეერთებულ შტატებში. მიხეილ გრიგორაშვილმა აშშ-ის მოქალაქეობა მიიღო 1926 წელს, ხოლო თავისი გვარი, ისევე როგორც სხვა ქართველმა ემიგრანტებმა შეამოკლა.
მიხეილ გრიგორმა მუშაობა დაიწყო როდ-აილენდიის საავიაციო ქარხანაში. 1921 წელს ახალგაზრდა ქართველი ავია კონსტუქტორი დიზაინერად მიიწვია დეითონ-რაითის კომპანიამ, ხოლო 1923 წელს — კერტის-რაითმა. 1934 წელს მიხეილ გრიგორმა დააარსა თავისი ფირმა — Gregor Aircraft-ი და გამოუშვა ორიგინალური მსუბუქი თვითმფრინავი GR-1. ორი წლის შემდეგ მიხეილ გრიგორმა Canadian Car and Foundry-სთვის შექმნა ბიპლანი გამანადგურებელი FDB-1. მოწინავე ტექნოლოგიისა და ინოვაციური დიზაინის მიუხედავად თვითმფრინავს მყიდველი არ გამოუჩნდა, ხოლო ერთადერთი პროტოტიპი ხანძრის დროს დაიწვა 1945 წელს.
ორმოციან წლებში მიხეილ გრიგორი წამყვან დიზაინერად მუშაობდა კომპანია Chase Aircraft-ში. გარდაიცვალა 1953 წელს თრენთონში, ნიუ-ჯერსი.
რესურსები ინტერნეტში
კატეგორია:ქართველი ამერიკელები კატეგორია:ქართველი ინჟინრები კატეგორია:დაბადებული 1888 კატეგორია:გარდაცვლილი 1953 კატეგორია:ამერიკელი ინჟინრები
ნარვა-იიესუუ
ნარვა-იიესუუ (Narva-Jõesuu; Усть-Нарва) — ქალაქი ესტონეთში, იდა-ვირუმაას მაზრაში. მდებარეობს ქვეყნის ჩდილოეთ ნაწილში, ბალტიის ზღვის სანაპიროზე, რუსეთის საზღვართან ახლოს. ესტონურად მისი სახელწოდება ნიშნავს „მდინარე ნარვის შესართავს“.
2010 წლის მონაცემებით, ნარვა-იიესუუს მოსახლეობა 2 602 ადამიანს შეადგენს. ისევე როგორც მეზობელ ქალაქ ნარვას შემთხვევაში, მოსახლეობის უმეტესი ნაწილი რუსი ან რუსულენოვანია. ესტონელთა წილი მხოლოდ 13%-ია.
შვიდი კილომეტრი სიგრძის ქვიშიანი პლაჟისა და მის გასწვრივ ჩამწკრივებული ფიჭვის ხეების წყალობით, რომელიც ერთ-ერთი საკუეთესოა მთელს ესტონეთში, ნარვა-იიესუუ პოპულარული საზაფხულო კურორტია.
სქოლიო
კატეგორია:ესტონეთის ქალაქები
ზალესნაია (ვოლოგდის ოლქი)
ზალესნაია (Залесная) — სოფელი რუსეთში, ვოლოგდის ოლქში, ხაროვსკის რაიონში. სოფელი შედის აზლეცკოეს სასოფლო დასახლების შემადგენლობაში, მოსახლეობა 2002 წლის მონაცემებით 7 ადამიანს შეადგენდა.
უნგრული რაფსოდია №1
უნგრული რაფსოდია №1 დო მინორში/მი მაჟორში — ფერენც ლისტის 19 უნგრული რაფსოდიიდან რიგით პირველი რაფსოდია, რომელიც მან თავის მეგობარს და ყოფილ მოსწავლეს, ედე სერდაჰეის მიუძღვნა. ლისტმა ნაწარმოებზე მუშაობა 1845 წელს კლაუსენბურგში დაიწყო, ხოლო გამოაქვეყნა 1851 წლის ნოემბერში. ეს ნაწარმოები, ისევე როგორც სხვა რაფსოდიების დიდი ნაწილი, შექმნილია „ჩარდაშის“ სტილით და გამოირჩევა ორი მონაკვეთით: „lassú“ (პირველი მონაკვეთი, შედარებით ნელი) და „friss“ (მეორე მონაკვეთი, შედარებით ჩქარი). ზოგიერთი ნაწილი, როგორიცაა შესავალი, ჰგავს ბეთჰოვენის 32-ე საფორტეპიანო სონატას. სხვა რაფსოდიების მსგავსად, ნაწარმოების მელოდიები შთაგონებულია ადრეული ნაშრომებით ისეთი კომპოზიტორებისა, როგორებიც არიან ფერენც ერკელი, გაშპარ ბერნატი (პირველ მონაკვეთში) და კაროლი ტერნი (მეორე მონაკვეთში). მიჩნეულია, რომ ამ ნაწარმოების შთაგონების წყარო ბოშა ლაცი პოჩი და მისი ანსამბლი იყვნენ.
მელოდიების წარმომავლობა
ამ რაფსოდიაში ლისტმა ფერენც ერკელის სამი სხვადასხვა მელოდია გამოიყენა.
სქოლიო
01 კატეგორია:1851 წლის ნაწარმოებები
კაპოოკანი
კაპოოკანი (ოფიციალურად კაპოოკანის მუნიციპალიტეტი;Lungsod sa Capoocan; Bayan ng Capoocan) ― მეოთხე კლასის მუნიციპალიტეტი ლეიტეს პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 33 721 ადამიანს შეადგენს. მოიცავს 21 ბარანგაის.
სქოლიო
კატეგორია:ლეიტეს პროვინციის მუნიციპალიტეტები
გრაუშპიცი
გრაუშპიცი (Grauspitz) — მთა რეტიკონის ქედზე, ალპებში. მდებარეობს შვეიცარია-ლიხტენშტაინის საზღვარზე. ზღვის დონიდან 2 599 მ სიმაღლით იგი ლიხტენშტაინის უმაღლესი მთაა.
მთის ყველა მხარე მდინარე რონის აუზს მიეკუთვნება, რომელიც მის დასავლეთით, შვიდ კილომეტრში მიედინება.
რესურსები ინტერნეტში
კატეგორია:ალპები კატეგორია:შვეიცარიის მთები კატეგორია:ლიხტენშტაინის გეოგრაფია
ზვარეთი
ზვარეთი — სოფელი საქართველოში, რაჭა-ლეჩხუმისა და ქვემო სვანეთის მხარეში, ონის მუნიციპალიტეტში, კვაშხიეთის თემი. მდებარეობს რაჭის ქედის ჩრდილოეთ კალთაზე, მდინარე ხეორის (რიონის მარცხენა შენაკადი) მარცხენა ნაპირას. ზღვის დონიდან 1100 მეტრზე, ქალაქ ონიდან დაშორებულია 10 კილომეტრით.
დემოგრაფია
2014 წლის აღწერის მონაცემებით სოფელში ცხოვრობს 2 ადამიანი.